کامرون

کامِرون   اتا کشور هسته که آفریقای ِغربی وَر دَره. این کشور جمعیت ۲۲ میلیون پونصد هزار نفر هسته و ونه رسمی زوون‌ها فرانسوی و انگلیسی هستنه. 

یائونده کشور ِنیشتنگا (=پایتخت) هسته و ۱ میلیون و ۱۵۵ هزار نفر جمعیت دانه ولی دوالا دِ میلیون و چارصد هزار نفر جمعیت جه گتترین شهر هسته. کامرون دله حدود ۲۰۰تا زوونی گروه زندگی کانّه.

کامرون ِاقتصاد و اجتماعی ثُبات دیگه کشورون جه آفریقا دله همیشه ویشته بی‌یه. همینسه کشاورزی، راهسازی، راه آهن و نفت و چوی ِصنایع پیشرفت هاکردنه ولی هنتا فقیرون این کشور دله خله هستنه.

 تاریخ 
کامرون سال ۱۸۸۴ جه آلمان ِمستعمره بیّه. جهونی جنگ اول ِپه کامرون ره فرانسه و بریتانیا تقسیم هاکردنه. بخشی که فرانسه داشته روز اول ژانویه ۱۹۶۰ مستقل بیّه و وه ره کامرون ِجمهوری بنومستنه و جنوبی بخش که بریتانیا کنترل کارده هم  ۱ اکتبر ۱۹۶۰ مستقل بیّه و سال ۱۹۶۱ کامرون ِجمهوری جه وصل بیّه.

قدرت این کشور دله سال ۱۹۸۲ جه پل بیا دَس دَره و وه که اتی توتالیتاریسم رئیس‌جمهور هسته، خلق دموکراتیک جنبش حزب جه همینتی حکومت هاکردن ره دمباله کَشِنه.

 مردمون 
این کشور جمعیت ۱۸ میلیون و ۶۰ هزار و ۳۸۲ نفر هسته که وشون سن ِمیونگین ۹/۱۸ سال هسته. کامرون دله هنتا ۴۰٪ بومی عقاید دارنه، ۴۰٪ مسیحی و ۲۰٪ هم مسلمون بَیینه. 

انگلیسی و فرانسوی رسمی زوون هستنه ولی رسماً ۲۴تا زوون دیگه که اون منطقه شِنه، هنتا گپ بَزه وانّه.

کامرونی‌ها نژاد ۳۱٪ کوهستون‌هنیشت، ۱۹٪ استوایی بانتو، ۱۱٪ کِردی، ۱۰٪ فولانی، ۸٪ شمال‎‎غربی بانتو، ۷٪ شرقی سیو، ۱۳٪ دیگه ره هم بعضی آفریقایی نژادون و الباقی ره غربی مهاجرون تشکیل دِنّه.

 تقسیمات 
راست|thumb
کامرون ۱۰ استان دانه:
 آدامائوآ (Adamaoua)
 سانتر - مرکزی (Centre)
 اِست - غربی (Est)
 اکسترِم نور (Extreme-Nord)
 لیتورال - کناره‌یی (Littoral)
 نور - شمالی (Nord)
 نور اوئست - شمال شرقی (Nord-Ouest)
 اوئست - شرقی (Ouest)
 سود - جنوبی (Sud)
 سود اوئست - جنوب شرقی (Sud-Ouest)

 پرچمون  

 منابع 


رج:آفریقایی کشورون
رج:آفریقا اتحادیه
رج:اسلامی کشورون
رج:مشترک‌المنافع کشورون
رج:انگلیسی‌زوون کشورون
رج:فرانسوی‌زوون کشورون
رج:بریتانیا قدیمی مستعمرات
رج:آلمان قدیمی مستعمرات
رج:فرانسه قدیمی مستعمرات